



# *Csanytelek Község Önkormányzata Jegyzőjétől*

***6647 Csanytelek, Volentér János tér 2. sz.***

## 🖀: 63/578-512, 06/20/3142365 Email: jegyzo@csanytelek.hu

CS/210-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. januári ülésére**

**Tárgy:**  *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló önkormányzati rendelet szóló 3/2017. (II. 28.) önkormányzati rendelet helyébe lépő önkormányzati rendelet- rendelet alkotásának kezdeményezése*

**Tisztelt Képviselő-testület!**

Visszautalok az Alsó- Tisza-menti Önkormányzati Társulás Társulási Tanácsa által a 26/2024. (XI. 29.) Atmöt határozatában foglaltakra, melyben döntött arról, hogy a fenntartásában lévő *Esély Szociális Alapellátási Központ* alapító okiratába foglalt *jelzőrendszeres házi segítségnyújtás*  szociális feladata ellátását *2024. december 31. napján megszünteti.*

Ebben a határozatban több olyan feladatot határozott meg a Társulás Társulási Tanácsa, amely már végbement, így

* a finanszírozás pályázati eljárása lebonyolítását végző szervezet felé megtett nyilatkozat értelmében 2025. évre a készülékek utáni igénymegszüntetése bejelentése,
* a jelzőrendszeres házi segítségnyújtás mint állami feladat végrehajtásával megbízott Szociális és Gyámügyi Főigazgatóság felé megtett nyilatkozattal a feladatellátás lezárult azzal, hogy a 24 fő Csongrádi lakhelyű ellátást igénybe-vevő nyilatkozatával lemondott a jelzőrendszeres házi segítségnyújtás szolgáltatásról és minden volt ellátott részt vesz a gondosóra programban, amely állami feladatként ingyenes,
* az illetékes Kormányhivatal Szociális és Gyámügyi Főosztálya által vezetett intézményi szolgáltatói nyilvántartásból a jelzőrendszeres házi segítségnyújtás feladata kivezetés tavaly december 31. napjával megtörtént, az erről szóló tanúsítvány az érintett szociális intézményben már kihelyezésre került,
* a költségvetési szervek törzskönyvi nyilvántartása vezetésével megbízott Magyar Államkincstár Csongrád - Csanád Vármegyei Igazgatósága 2025. január 1. napján törölte a szociális intézmény feladatai közé sorolt kormányzati funkción nyilvántartott jelzőrendszeres házi segítségnyújtás feladatát, melyről kiadta a kivonatot, amely a szociális intézmény alapító okirata módosításán alapul,
* a Társulás Társulási Megállapodása 13. módosítása lehetővé teszi a fent jelzett határozat szerinti döntés végrehajtását azzal, hogy törli a szociális intézmény feladatai közül a jelzőrendszeres házi segítségnyújtás feladatát.

A jelzett határozatban felkérte a Társulás Társulási Tanácsa a jogalkotásra felhatalmazott Csanytelek Község Önkormányzata Képviselő-testületét a tárgyi önkormányzati rendelet módosítását tartalmazó önkormányzati rendelet megalkotására, melynek ezen előterjesztés és ahhoz mellékletekként csatolt előzetes hatásvizsgálat, az indokolás és a rendelet-tervezet benyújtásával teszek eleget.

Indokolt egy új, tartalmában és formájában is megújult önkormányzati rendelet kiadása, mert a változások átvezetése már áttekinthetetlenné teszik a módosítások lekövetését. Ezt támasztja alá az önkormányzati rendelet preambuluma, amely ugyan nem kényszerít módosításra, de a valódiság elvének való megfelelés miatt törölni kell a *Csanyteleki Roma Nemzetiségi Önkormányzat Képviselő-testülete által gyakorolt egyetértési jog és annak jogalapját adó központi jogszabályra való hivatkozást,* mert ez a szervezet 2024. szeptember 30. napjával megszűnt és nem alakult új nemzetiségi önkormányzat. Az önkormányzati rendelet *1. §-a, amely annak hatályát részletezi,* jogalkotási egyszerűsítéssel, formainak tűnő változtatása is indokolt, tekintettel a jogalkotásról szóló 2010. évi CXXX. törvény (a továbbiakban: Jat.) és annak végrehajtására kiadott, a jogszabályszerkesztésről szóló 61/2009. (XII. 14.) IRM rendelet (a továbbiakban: IRM rendelet) rendelkezéseire. Ebből a részből törölni kell *a jelzőrendszeres házi segítségnyújtás feladatát,* ezért a felsorolás számozása változik. Szintén formai szempontból változik az önkormányzati rendelet *2. és 3. §-a.* Az önkormányzati rendelet *9. §-a törlésre kerül,* hiszen az foglalja magába a *jelzőrendszeres házi segítségnyújtás* szabályozását. Ezzel egy szakasszal megrövidül a jogszabály. A záró rendelkezések körébe tartozó *hatályba léptető és hatályon kívül helyező* rendelkezések tartalma is módosul 2025. február 1. napjára (azzal, hogy annak rendelkezéseit január 1. napjától kell alkalmazni) és a jelenleg hatályos önkormányzati rendelet hatályon kívül helyezésére. A jogszabályhoz csatolt mellékletek közül a 3. melléklet (az Esély Szociális Alapellátási Központ által nyújtott szolgáltatások igénybevétele után megállapított intézményi térítési díj általános forgalma adó nélküli összege Ft-ban) 4. sorában lévő *jelzőrendszeres házi segítségnyújtás ellátási területen (100 készülék)* törlése után a sorszámozás módosul.A 8. mellékletben szintén törlésre került a jelzett szolgáltatás. *A* jogszabály

aláírására jogosított polgármester nevesítése a jelenleg regnáló polgármester neve jelölésére változik, egyben a záradék szövege okafogyottá válik.

Az előterjesztéshez csatolt egységes szerkezetű tárgyi önkormányzati rendelet-tervezet az Szt. fent idézett felhatalmazása szerinti *tartalmi* szabályozásoknak, továbbá a Jat. és annak végrehajtására kiadott IRM rendeletben foglalt előírásoknak *formai szempontból* is *megfelel*.

Ezen önkormányzati rendelet alkotásával és 2025. február 1. napjával való hatályba léptetésével lehetővé válik a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 8a. pontjában szabályozott *szociális ellátás* önkormányzati kötelező feladat- és hatáskör gyakorlása.

**Tisztelt Képviselő-testület!**

Tájékoztatom Önöket arról, hogy a Társulás székhely település jegyzőjeként eleget tettem mint a vonatkozó hatályos jogszabály előkészítője a Jat. 17. §-ában előírt *előzetes hatásvizsgálat* készítési és a Jat. 18. §-ában szabályozott *indokolási kötelezettségnek*, melyet az önkormányzati rendelet-tervezet elengedhetetlen részeként ezen előterjesztéshez mellékelek.

Az önkormányzati rendelet-tervezet megismerhetősége a rendelet-tervezet hirdetményben való közzétételével biztosított volt, iránta érdeklődés nem mutatkozott, így annak változtatására nincs ok. Az önkormányzati rendelet a székhely település önkormányzata honlapján és a nemzeti jogszabálytárban elérhető, a községi könyvtárban és a hivatalban megtekinthető, a település lakossága a havonta megjelenő helyi lapban, a Csanyi Hírmondóban kap jegyzői tájékoztatást a rendelet hatályba lépéséről, annak tartalmáról.

Indítványozom a tárgyi előterjesztés és ahhoz csatolt mellékletekben foglaltak megvitatását, változtatás nélküli elfogadását, az előzetes véleményét határozatba foglaló *Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság* figyelembe-vételét és az önkormányzati rendelet-tervezetből *önkormányzati rendelet megalkotását.*

C s a n y t e l e k, 2025. január 10.

Tisztelettel:

.................................................... Kató Pálné jegyző