**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/99-1/2025.

**E l ő t e r j e s z t é s**

**a Csanytelek Községi Önkormányzat Képviselő-testülete 2025. januári ülésére**

**Tárgy:** *Az Alsó- Tisza-menti Önkormányzati Társulás Társulási Megállapodása 13. módosítása előzetes véleményezése*

**Tisztelt Képviselő-testület!**

Emlékeztetjük Önöket arra, hogy az Alsó- Tisza-menti Önkormányzati Társulás Társulási Tanácsa (a továbbiakban: Társulás Társulási Tanácsa) 26/2024. (XI. 20.) Atmöt határozatával hozott döntést arról, hogy 2024. december 31. napjával *megszünteti az Esély Szociális Alapellátási Központ által működtetett jelzőrendszeres segítségnyújtás szolgáltatás (továbbiakban: szolgáltatás) feladata ellátását,* továbbá ebből eredően *ezen feladat szakmai programját hatályon kívül helyezte,* melyet minden Tagönkormányzat Képviselő-testülete támogatott. Ugyanezen határozatában rendelkezett arról a Társulás Társulási Tanácsa, hogy a szolgáltatás működtetését lehetővé tevő szervezetnél 2025. évre 0 db igénylés benyújtásával és a szolgáltatás állami feladatát ellátó szervezet (SZGYF) tájékoztatását követően az illetékes Kormányhivatal Főosztálya által vezetett szolgáltatói nyilvántartásból (régen működési engedély) törölje a szolgáltatási feladatot. Ezt a Társulás Társulási Tanácsa 28/2024. (XII. 20.) Atmöt határozatában rögzített, az érintett intézmény alapító okirata módosítása alapján hajthatta végre, melyet minden Tagönkormányzat Képviselő-testülete támogatott. Ezen feladatok végrehajtása 2024. év végén megtörtént, valamint 2025. január 1. napjával a Magyar Államkincstár Csongrád- Csanád Vármegyei Igazgatósága által vezetett törzskönyvi nyilvántartásból törölte szolgáltatást.

A jelzett határozat végrehajtásából hátra van a vonatkozó önkormányzati rendelet módosítása kiadása (külön előterjesztésben) és a tárgyi Megállapodás módosítása, melyhez nélkülözhetetlen minden Tagönkormányzat támogató véleményének ismerete, mert annak hiányában nem teljesül a Társulási Megállapodásban viselt kötelezettség végrehajtása és nem megy végbe az illetékes Kincstár iratbefogadása, amely akár bírság kiszabását is hozhatja a Társulás számára. A Megállapodás 2025. február 01. napján lép hatályba azzal, hogy a változásra vonatkozó döntést 2025. január 1. napjától kell alkalmazni. A tárgyi határozat tartalmazza a megállapodás aláírására vonatkozó aláírási jog gyakorlására való felhatalmazást és a végrehajtás érdekében szükséges feladatokat határidő tűzésével.

Áttekintve a Társulás tárgyi megállapodásában írtakat, ki kell venni a Társulás által ellátott - Csongrád Városi Önkormányzat Képviselő-testülete által kiadott határozatával átruházott feladatok közül- a 107053 kormányzati funkción nyilvántartott jelzőrendszeres házi segítségnyújtás feladatát. Az eddig alkalmazott rövidítések közül az u. helyébe az utca, az sz. helyébe lépő szám jelölés törlésre kerül. A Feladatellátási megállapodást nem érinti a változás.

Csatoljuk az erre vonatkozó *módosítás-tervezetét,* továbbá a Megállapodások jobb áttekintése érdekében jegyzéket arról, hogy az 1-13. módosítását a Társulás Társulási Tanácsa általi döntést tartalmazó határozat jelölését, a módosítás hatályba lépése időpontja megjelölését.

**Tisztelt Képviselő-testület!**

Indítványozzuk a tárgyi előterjesztésben, a tárgyi megállapodásokban, annak módosító tervezetében és a határozati javaslatban írtak megvitatását, elfogadását, annak a Tagönkormányzat Képviselő-testülete által hozott határozatba foglalását és a Társulás Társulási Tanácsa által elfogadása kezdeményezését.

C s a n y t e l e k, 2025. január 07.

Tisztelettel:

………………………………. ……………………………….

Erhard Gyula polgármester Kató Pálné jegyző

**…./2025. (I.. .) Ökt határozat**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 13. módosításának véleményezése, jóváhagyásának kezdeményezése*

**Határozati j a v a s l a t**

1. Csanytelek Község Önkormányzata Képviselő-testülete atárgyi előterjesztést megtárgyalta és a Társulás Tagönkormányzataként -a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében foglaltak szerint eljárva- minősített többséggel hozott, a Társulás Társulási Megállapodása jóváhagyását tartalmazó döntését figyelembe véve, - a 88. § (1) bekezdésében és a 93. §-ban rögzített szabályok betartásával változtatás nélkül - minősített többségi döntéssel

**j ó v á h a g y j a**

**a Társulás Társulási Megállapodása egységes szerkezetbe foglalt 13. módosítását,** amely

**2025. február 01. napján lép hatályba** azzal, hogy a változást 2025. január 1. napjától kell alkalmazni

a tárgyi előterjesztéshez **1. mellékletként csatolt formában és tartalommal.**

1. Csanytelek Község Önkormányzata Képviselő-testülete javasolja a tárgyi előterjesztés szerint benyújtott Társulási Megállapodás Alsó- Tisza-menti Önkormányzati Társulás Társulási Tanácsa általi, minősített döntéssel való, változtatás nélküli e l f o g a d á s á t.
2. Csanytelek Község Önkormányzata Képviselő-testülete felhatalmazza a település Polgármesterét a tárgyi Társulási Megállapodás aláírására.

Végrehajtás határideje: azonnal és folyamatos (Megállapodás aláírására) 2025. 01. 31.

Végrehajtásért felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere
* Bánfi Sándor a Társulási Tanács Alelnöke, Tömörkény Községi Önkormányzat Polgármestere
* Horváth Lajos a Társulás Tagja, Felgyő Községi Önkormányzat Polgármestere
* Bedő Tamás a Társulás Tagja, Csongrád Városi Önkormányzat Polgármestere
* Kató Pálné Csanyteleki Polgármesteri Hivatal Vezetője, Feladatellátó jegyző, Törvényességi Felelős
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár